میلکلم ہیلی

سر ولیم میلکلم ہیلی طبقۂ اعلائے ستارۂ ہند  (15 فروری 1872ء- یکم جون 1969ء) سنسکرت کے پروفیسر، ہندوستان میں برطانوی نوآبادیاتی منتظم تھے جو 1895ء سے 1898ء تک لاہور ہائی کورٹ کے چیف جسٹس اور جامعہ پنجاب لاہور کے وائس چانسلر کے عہدے پر فائز رہے۔ڈاکٹر سید سلطان محمود حسین، حیات اقبال عہد بہ عہد (جلد دوم)، اقبال کادمی پاکستان، 2022ء، ص 3151

 حالات زندگی 
ہیلی 15 فروری 1872ء کو پیدا ہوئے۔ انھوں نے مرچنٹ ٹیلرز سکول، نارتھ ووڈ اور کارپس کرسٹی کالج، اوکسفرڈ میں تعلیم حاصل کی اور 1896ء میں انڈین سول سروس میں شمولیت اختیار کی۔ پنجاب یونیورسٹی کا زیر انتظام ایشیا میں کامرس کا سب سے قدیم خصوصی ادارہ ہیلے کالج آف کامرس ان کے نام پر رکھا گیا ہے۔ جب یہ کالج مارچ 1927ء میں قائم ہوا تو ہیلی پنجاب کے گورنر اور پنجاب یونیورسٹی کے چانسلر تھے۔ ہیلی 1924ء سے 1928ء تک پنجاب کے گورنر اور 1928ء سے 1934ء تک صوبہ جات متحدہ کے گورنر رہے۔ وہ ابتدائی طور پر ہندوستانی قوم پرستی کی طاقت کے قائل تھے، لیکن اس کے بارے میں متذبذب رہے۔Thomas R. Metcalf, Ideologies of the Raj (1994), p. 227.

انھیں 1911ء میں آرڈر آف انڈین ایمپائر، 1915ء میں کمپینین آف دی آرڈر آف دی سٹار آف انڈیا، 1921ء میں نائٹ کمانڈر آف دی آرڈر آف دی انڈین ایمپائر اور 1928ء میں نائٹ گرینڈ کمانڈر آف دی آرڈر آف دی انڈین ایمپائر مقرر کیا گیا تھا جبکہ وہ 1932ء میں اسٹار آف انڈیا کے آرڈر کے نائٹ گرینڈ کمانڈر مقرر ہوئے۔ 1936ء میں صوبہ جات متحدہ گورنر مقرر ہوئے۔ ہندوستان کا سب سے قدیم قومی پارک بنا کر ان کے اعزاز میں ہیلی نیشنل پارک کا نام دیا گیا (بعد میں اس کا نام بد کر جم کاربٹ نیشنل پارک کر دیا گیا)۔ اسی سال انھیں بیرن ہیلی بنایا گیا۔ 1937ء میں وہ رائل ایشیاٹک سوسائٹی برطانیہ اور آئرلینڈ کے صدر منتخب ہوئے۔ 1939 ءمیں انھیں آرڈر سینٹ مائیکل اینڈ سینٹ جارج بنایا گیا۔
انھوں نے افریقہ کے مشنوں پر کام کیا۔ 1938ء میں افریقی سروے تیار کیا۔ یہ رپورٹ رائل انسٹی ٹیوٹ آف انٹرنیشنل افیئرز (چتھم ہاؤس) کے زیر اہتمام شائع ہوئی جس نے نوآبادیاتی ترقی اور فلاح و بہبود کے ذریعے ذیلی صحارائی افریقا میں برطانوی سلطنت کی صورت حال پر تحقیق کی راہ ہموار کی۔ انھوں نے افریقی قومی تحریکوں کو محدود تسلیم کرنے کا مشورہ دیا۔ انھیں 1939ء میں کالونیوں کے سیکرٹری آف سٹیٹ برائے نوآبادیات میلکم میکڈونلڈ نے ایک میٹنگ میں مدعو کیا تھا جس میں نوآبادیاتی سوشل سائنس ریسرچ کونسل کے قیام پر تبادلہ خیال کیا گیا تھا۔ 1942ء میں انھیں برطانوی نوآبادیاتی تحقیقی کمیٹی کی سربراہی کے لیے مقرر کیا گیا تھا۔ 1949ء میں انھیں پریوی کونسل کا رکن بنا دیا گیا۔ ان کی بولنے کی طاقت اور فکری ترکیب کو بڑے پیمانے پر تسلیم کیا گیا تھا۔ وہ 1956ء میں آرڈر آف میرٹ کے رکن بنے۔ ہیلی نے 1941ء سے 1964ء تک روڈس ٹرسٹ کے ٹرسٹی کے طور پر بھی خدمات انجام دیں۔

 وفات 
ولیم میلکلم ہیلی یکم جون 1969ء کو پیٹنی، لندن، انگلستان میں انتقال کر گئے۔ان کی راکھ بھارت میں شملہ کے خاندانی والٹ میں دفنانے کے لیے لے جائی گئی۔ہیلی کے لیے ایک یادگاری تختی کی نقاب کشائی 1971ء میں ویسٹ منسٹر ایبے کے ویسٹ کلسٹر میں کی گئی تھی۔ A memorial plaque to Hailey was unveiled in the west cloister of ویسٹ منسٹر ایبے in 1971. ان کی موت کے ساتھ ہی بیرون کا خاندانی خطاب ختم ہو گیا، کیونکہ اس کا اکلوتا بیٹا اور وارث، ایلن ہیلی (1900ء-1943ء) دوسری عالمی جنگ کے دوران مشرق وسطی کے محاذ پر مارا گیا تھا۔

 بیرونی روابط 


 1942 speech



 حوالہ جات 

زمرہ:1872ء کی پیدائشیں
زمرہ:1969ء کی وفیات
زمرہ:کان پور کی شخصیات
زمرہ:منتظمین برطانوی ہند
زمرہ:گورنر پنجاب (برطانوی ہند)
زمرہ:کارپس کرسٹی کالج، اوکسفرڈ کے فضلا
زمرہ:انڈین سول سروس (برطانوی ہند) کے افسران
زمرہ:برطانوی نوآبادیاتی گورنر اور منتظمین
زمرہ:لندن میں وفات پانے والی شخصیات
زمرہ:مملکت متحدہ کی پریوی کونسل کے ارکان
زمرہ:برطانوی ہند میں برطانوی شخصیات